
Бүген Татарстан Республикасы Президенты Рөстәм Миңнеханов «Реставрационный центр - архитектура, производство, обучение» ҖЧҖ җитәкчесе Александр Попов белән онлайн-очрашу уздырды.

Татарстан Республикасы Дәүләт сынлы сәнгать музееның төп бинасын бүген Татарстан Республикасы Президенты Рөстәм Миңнеханов карады. Музей берничә ел реставрацияләнде.

Төзекләндерү-реставрацияләү кысаларында ТР Дәүләт сынлы сәнгать музееның төп биналары ныгытылды, түбәсе төзекләндерелде, 16 керамик мич һәм баскычлар реставрацияләнде, инженер-техник тәэмин итү челтәре ремонтланды һәм башкалар.

Моннан тыш, музей күргәзмәләр өчен җиһазлар белән тәэмин ителде, территориясе, "Сандецкий йорты" паркы төзекләндерелде.

Бүген Татарстан Республикасы Президенты Рөстәм Миңнеханов икътисадка ярдәмнең кризиска каршы чаралары турында Татарстан Республикасы кредит оешмалары вәкилләре белән киңәшмә уздырды.

Киңәшмә видеоконференция режимында узды. Анда читтән торып РФ Үзәк банкының кулланучылар хокукларын яклау һәм финанс хезмәт күрсәтүләренең мөмкинлеген тәэмин итү хезмәте җитәкчесе Михаил Мамута да катнашты.

Бүген Татарстан Республикасында яңа коронавирус инфекциясе беренче мәртәбә ачыклануына ике ай. Бу хакта бүген ТР буенча Роспотребнадзор Идарәсе башлыгы Марина Патяшина ТР Хөкүмәте Йортында узган киңәшмәдә хәбәр итте.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Марина Патяшина билгеләгәнчә, беренче айда 128 инфекцияне йоктыру очрагы булса, 2020 елның 15 маена 16 кат артыграк очрак була. Республикада бүгенге көнгә вирусны йоктырчылар саны 2148.

2020 елның беренче кварталы йомгаклары буенча Татарстанда мөлкәт һәм җир кишәрлекләрен арендалау түләүләре буенча муниципаль берәмлекләрдәге бурычлар 396 млн сум тәшкил итә, шул исәптән 346 млн – җир кишәрлекләре өчен һәм 50 млн – мөлкәт өчен. 24 муниципаль районда бурычлар арткан. 15 муниципаль берәмлектә бурыч кимегән, шул исәптән Казанда – 820 мең сумга, Чаллыда – 4,5 млн сумга.

Бүген бу хакта Татарстан Республикасы Хөкүмәте йортында узган республика киңәшмәсендә Татарстан Республикасы җир һәм мөлкәт мөнәсәбәтләре министры Фәнил Әһлиуллин мәгълүмат бирде.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Татарстан Республикасында 2020 елда гомуми мәйданы 6,5 млн кв. м булган 1064 күп фатирлы йортка капиталь ремонт планлаштырыла. Капремонт программасында 41 муниципаль берәмлек (Әлки, Әтнә, Чүпрәле һәм Кайбыч районнарыннан гайре) катнаша. Финаслау күләме 6 млрд 658 млн 58 мең сум.

Бүген бу хакта Татарстан Республикасы Хөкүмәте йортында уздырылган республика киңәшмәсендә Татарстан Республикасы төзелеш, архитектура һәм ТКХ министры Фәрит Хәнифов хәбәр итте.

Киңәшмәне республиканың барлык муниципалитетлары белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә Татарстан Республикасы Премьер-министры Алексей Песошин да катнашты.

Татарстан Республикасында май аендагы яхшы һава торышы чәчү эшләрен тулы көчкә башкаруны мөмкин итте, тәүлегенә чәчү эшләрен 100 мең гектардан арттырып булды. Бу хакта бүген ТР Хөкүмәте Йортында узган республика киңәшмәсендә ТР Премьер-министры урынбасары - авыл хуҗалыгы һәм азык-төлек министры Марат Җәббаров хәбәр итте.

Киңәшмәне видеоконференцэлемтә режимында бөтен муниципаль районнар белән Татарстан Республикасы Президенты Рөстәм Миңнеханов уздырды. Киңәшмә эшендә ТР Премьер-министры Алексей Песошин да катнашты.

Бүген Татарстан Республикасы Президенты Рөстәм Миңнеханов "Ак Барс Арена" стадионында булды, анда ул ифтар өчен ризык тартмаларын әзерләүне күзәтте. ТР Президентын Казан мэры Илсур Метшин озата йөрде.

Бүген Татарстан Республикасы Президенты Рөстәм Миңнеханов "Ярдәм янәшә! Помощь рядом!" республика хәрәкәте кысаларында ашамлык җыелмаларын бүлү үзәгендә булды һәм мохтаҗлар өчен социаль ашамлык җыелмалары әзерләү үзәге эше белән танышты. Үзәк «Казан ярминкәсе» КҮ территориясендә оештырылган.

Бүген Татарстан Республикасы Президенты Рустам Минниханов Бөек Ватан сугышы ветераннары гаиләсе Николай Александрович һәм Галина Михайловна Петровларда булды.

Петровлар гаиләсе Казанда яши, ТР Президенты аларга кунакка Халыкара гаилә көне уңаеннан барды. Әти-әнисен котларга ике кызлары - Ирина Николаевна Петрова һәм Лариса Николаевна Петрова да килгән иде.
Рәсми Татарстан